	Dan u tjednu

(datum)
	Misna nakana
	Vrijeme

Mjesto

	Nedjelja 

(2. 8. 2026.)

Iz 55, 1-3

Rim 8, 35-37

Mt 14, 13-21
	Za župljane
	8,00

Petrijanec

	
	+ Božena, Stjepan i Marija Ferenec; Mirko i Marija Šipek; ob. Toplišnjak, Ivek i Rodeš
	9,30

Nova Ves

	
	+ Dragutin Seketin; Marija Mihalić i Božidar Martinec
	11,00

Petrijanec

	Ponedjeljak

Augustin Kažotić

Mt 14, 22-36
	+ svećenik Mijo Škrinjar; ob. Papec, Rukelj i Majić
	7,30

Petrijanec 



	Utorak

Ivan M. Vianney

Mt 9, 35-10, 1
	+ Matija, Božo i Ružica Kovačić
	7,30

Petrijanec 



	Srijeda

Gospa Snježna

Lk 11, 27-28

PROŠTENJE U STRMCU
	+ ob. Herceg; Josip i Alojzija Herceg


	7,30

Petrijanec

	
	1. + Dejan Reich i ob. Vidović i Reich

2. + Pavao Mikac i Marijan Kostanjevac; ob. Mikac i Dvoršćak

3. + Branitelji
	11,00

Strmec



	Četvrtak 

Preobraženje Gosp.  Božje Lice

Mt 17, 1-9
	+ Mirko Ivančić, Rozalija, Ivan i Stjepan Rožmarić

~ klanjanje ~
	19,00

Petrijanec

	Petak

Siksto II, papa

Mt 16, 24-28
	+ Stjepan i Mara Šćuric i roditelji; ob. Darabuš
	7,30

Petrijanec

 

	Subota

Sv. Dominik

Mt 17, 14-20
	Za župljane
	10,00

Trsat



	Nedjelja

(9. 8. 2026.)

1 Kr 19, 9a.11-13a

Rim 9, 1-5

Mt 14, 22-33
	+ Jela i Stjepan Kokot
	8,00

Petrijanec

	
	+ Ivan Marčec i roditelji; ob. Ferenec
	9,30

Nova Ves

	
	+ ob.  Golub, Šantalab i Marija Kralj
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

2. 8. 2026. 
OSAMNAESTA   NEDJELJA  KROZ GODINU
Knjiga proroka Izaije  55, 1-3
( Dođite i jedite!)
Poslanica svetoga Pavla  apostola Rimljanima   8, 35. 37-38
(Nijedan stvor neće nas moći rastaviti od ljubavi Božje u Kristu.)
Evanđelje po Mateju   14, 13-21
(Jeli su svi i nasitili se.)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
Čudesno umnoženje kruha
Danas ćemo razmišljati o čudesnom umnažanju kruhova. Na početku Matejeva izvješća o tome čudu (usp. 14, 13-21), Isus je upravo doznao za smrt Ivana Krstitelja i s lađom prelazi jezero u potrazi za “samotnim mjestom, u osami” (r. 13). Međutim narod je to shvatio i pretječe ga pješice tako da “kad on iziđe, vidje silan svijet, sažali mu se nad njim te izliječi njegove bolesnike” (r. 14). Takav je bio Isus: uvijek suosjećajan, uvijek misli na druge. Impresionira odlučnost naroda, koji se pribojavao da će biti ostavljen sam, kao napušten. Pošto je umro Ivan Krstitelj, karizmatični prorok, uzda se u Isusa, za kojeg je isti Ivan rekao: “onaj koji za mnom dolazi jači je od mene” (Mt 3, 11). Tako ga mnoštvo prati posvuda, da ga sluša i donosi mu bolesne. I vidjevši to Isus se ganuo. Isus nije hladan, nema hladno srce. Isus je sposoban ganuti se. S jedne strane, osjeća se vezanim uz taj narod i ne želi da ovaj ode; s druge pak potrebni su mu trenuci samoće, molitve, s Ocem. Često je provodio noć moleći se svome Ocu.

I toga dana, dakle, Učitelj se posvetio ljudima. Njegovo suosjećanje nije nejasan osjećaj; naprotiv, on pokazuje svu silinu svoje želje da nam bude blizu i spasi nas. Isus nas toliko voli i želi biti blizu nas.

Kada je pala večer, Isus se brine da prehrani sve te ljude, umorne i gladne i brine se za one koji ga slijede. U to želi uključiti i svoje učenike. Naime, on im 
kaže: “dajte im vi jesti” (r. 16). Pokazao im je da se ono malo kruhova i riba koje
 su imali, snagom vjere i molitve, može razdijeliti na sve ono mnoštvo. Isus čini čudo, ali riječ je o čudu vjere, molitve, potaknutom suosjećanjem i ljubavlju. Tako Isus “razlomi i dade kruhove učenicima, a učenici mnoštvu” (r. 19). Gospodin izlazi ususret potrebama ljudi, ali želi svakog od nas na konkretan način učiniti sudionikom svojega suosjećanja.

Zadržimo se sada na Isusovu činu blagoslova. On “uze pet kruhova i dvije ribe, pogleda na nebo, izreče blagoslov” (r. 19). Kao što se vidi, to su iste geste koje je Isus učinio na Posljednjoj večeri; i to su iste geste koje čini svaki svećenik kad slavi svetu euharistiju. Kršćanska zajednica se rađa i ponovno rađa neprestano iz ovog euharistijskog zajedništva. Živjeti zajedništvo s Gospodinom stoga je sve drugo samo ne ostati pasivni i odvajati se od svakodnevnoga života, naprotiv, ono nas uvijek sve više uranja u odnos s muškarcima i ženama našega vremena, kako bismo im pružili konkretan znak Kristova milosrđa i pažnje. Dok nas hrani Kristom, euharistija koju slavimo malo po malo nas preobražava u Kristovo tijelo i duhovnu hranu za braću. Isus želi doprijeti do svih, da svima donese Božju ljubav. Zbog toga svakog vjernika čini služiteljem milosrđa. Isus je vidio mnoštvo, osjetio je samilost prema njemu i umnožio kruhove; isto to čini euharistijom. A mi vjernici koji primamo euharistijski kruh potaknuti smo od Isusa činiti to drugima, s istim suosjećanjem. To je put.

Izvještaj o čudesnom umnažanju kruhova i riba zaključuje se tvrdnjom da su se svi nasitili i prikupljanjem preteklih ulomaka (usp. r. 20). Kad nam Isus u svojem suosjećanju i svojoj ljubavi daje neku milost, kad nam oprašta grijehe, kad nas grli i ljubi, nikad ne čini stvari polovično, već cjelovito. Upravo kao što se ovdje dogodilo: svi su se nasitili. Isus ispunja naše srce i naš život svojom ljubavlju, svojim praštanjem, svojim suosjećanjem. Isus je dakle omogućio svojim učenicima da izvršavaju njegov nalog. Tako oni poznaju put kojim im je ići: hraniti narod i držati ga ujedinjenim; to jest biti u službi života i zajedništva. Molimo se dakle Gospodinu da uvijek svoju Crkvu čini spremnom na to sveto služenje i da svaki od nas bude oruđe zajedništva u vlastitoj obitelji, na poslu, u župi i grupama kojima pripadamo, te vidljivi znak Božjeg milosrđa koji ne želi nikoga ostaviti u samoći i potrebi, kako bi sišlo zajedništvo i mir među ljude i zajedništvo ljudi s Bogom, jer je to zajedništvo život za sve. ( Papa Franjo)
***
Kršteni:

Leona Levanić, kći Emila i Snježane r. Smodek, iz Strmca
Tara Rožđak, kći Patrika Rožđaka i Ene Moharić,  iz Majerja

Čestitamo!

Ženidbeni navještaj:

Dalibor Pintarić, sin Mirka i Ivanke r. Dukarić, iz Gornje Voće, župa Donja Voća i Mihaela Kramarić, kći Miljenka i Mirjane r. Posavec, iz Nove Vesi

Umrli:

Jela Petek, 98 god., iz Petrijanca

Pokoj vječni daruj joj, Gospodine!

Upoznajmo svete

Sveta Nona - spomendan 5. kolovoza

Sveta Nona, supruga svetog Grgura Nazijanskog starijeg, majka svetog Grgura Nazijanskog mlađeg, svetog Cezarija i svete Gorgonije, rodila se oko 290. u Nazianzu, malom gradu u rimskoj pokrajini Kapadociji, kao kći kršćana, Filtacija i Gorgonije. Iako je bila kršćanka, udala se za Grgura, pripadnika židovsko-poganske sekte, hipsistara, koji su obožavali Svevišnjeg, Hypsistosa. Nona je uspjela muža obratiti muža na kršćanstvo i on je čak izabran za biskupa u Nazianzu. Tu časnu službu obavljao je 40 godina i umro oko 373. kao stogodišnjak, na glasu svetosti. Nona je rodila slavnog Grgura Nazijanskog Bogoslova, velikog biskupa i teologa, crkvenog naučitelja, koji će svojim djelima prosvijetliti Crkvu. Upravo njemu, koji je prema svojoj majci gajio izvanrednu ljubav i poštovanje, dugujemo podatke o svetoj Noni. On je spominje u svojim pogrebnim govorima prigodom smrti svoga oca Grgura starijeg, svoga brata Cezarija i svoje sestre Gorgonije. Pisao je o njoj i u svojoj autobiografiji („O svome životu“).
Nona je bila uzorna žena i majka, pobožna, čedna i skromna. Njezin sin, sveti Grgur, napisao je i ovo: „Takve je vrline rese: jedna u kućnim poslovima, druga u dobrim djelima ili u njezinoj čistoći, treća opet u njezinim činima pobožnosti, u pokorama što ih je nalagala svome tijelu, u suzama, u molitvama, u brizi kojom su se njezine ruke otvarale prema siromasima… Nonu treba slaviti zbog svih tih kreposti zajedno…“ Sveta Nona nadživjela je svoga muža i dvoje djece. Nakon suprugove smrti stupila je u bazilijanski samostan. Preminula je 374. dok se nalazila u crkvi na euharistijskom slavlju, a pokopana je uz grobove svetih mučenika. Prigodom Nonine smrti njezin sin Grgur nije sastavio ni održao govor, kao što je to učinio za druge pokojne članove obitelji. Očito ga je shrvala tuga. Majčinu smrt kasnije je opjevao u dva epigrama. Štovanje svete None proširio je na Zapad Baronije koji ju je uvrstio u Rimski martirologij kao uzor svim kršćanskim majkama. Zazivaju je kod opasnih dječjih bolesti. 
                                                                                                           (Župa Jastrebarsko)
☺      Ljetne  izreke     ☺
	Toliko je vruće da mi je prokuhala voda u koljenu.

Ako temperature nastave ići gore, počet ću se topiti u čvarke.

Mole se građani da upamte ove vrućine, da ne budu sljedeće godine opet nezapamćene!
	Toliko je vruće da je i svećenik rekao da ne dolazimo, jer je u crkvi pakao.
Još tri tjedna i ne idemo na more.
===========

Što piše na grobu grobara?
Tko pod drugim jamu kopa, sam u nju pada.

